《县斋秋怀 其七》
宋代·程公许

蜀西金天晶，气禀勇于义。时台紬书乐，一麾岂其志。

堂堂蜀公孙，加璧不可致。语默未易窥，经纶那得避。

君看西山岑，郁积好云气。肤寸泽四海，敛退无一事。

持以问亨泉，寒洌忍自閟。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。